ตอนคลอดน้องติดเชื้อในมดลูกแต่รักษาหายแล้วค้ะ ตอนนี้ฉีดยาคุมกำเนิดแบบ3เดือน ตั้งแต่ฉีดมา มีตกขาวปนเลือด บ้างที่ก็มีเหมือนมีปะจำเดือนมีปะมาน1วันแล้วก็หาย คืออาการนี้เกิดจากอะไรค้ะ
สวัสดีค่ะการฉีดยาคุมกำเนิด สามารถทำให้มีผลข้างเคียงได้ค่ะ เช่น อาจจะทำให้มีเลือดคล้ายประจำเดือนออกมาได้ค่ะซึ่งเกิดจากการหลุดลอกของเยื่อบุโพรงมดลูก เกิดขึ้นภายใน 20-25 วันหลังฉีดยาคุม โดยเลือดจะออกในช่องคลอดประมาณ 7 วัน อาการเลือดออกที่ผิดปกตินี้จะเกิดขึ้นในเดือนแรกที่เริ่มฉีดยาคุมค่ะ ซึ่งอาจจะทำให้ประจำเดือนมากระปริดกระปรอย มีเลือดปนมากับตกขาวได้ค่ะนอกจากนี้ผู้ที่ฉีดยาคุมบางชนิดอาจเกิดภาวะประจำเดือนมาไม่ปกติ ซึ่งจะเกิดในช่วงปีแรกที่ฉีดยาคุม อาจมีประจำเดือนมามาก ประจำเดือนมาเป็นระยะเวลาสั้น ประจำเดือนมาน้อย หรือประจำเดือนขาด ก็ได้ค่ะอย่างไรก็ตาม หากยังเกิดอาการเลือดออกผิดปกติอหรือรุนแรงขึ้น หรือยังคงมีปัญหาเลือดออกกระปริดกระปรอยควรปรึกษาแพทย์ค่ะ